b'\n_START_ARTICLE_\nGheorghe \xc8\x98alaru\n_START_SECTION_\nActivitate politic\xc4\x83\n_START_PARAGRAPH_\nGheorghe \xc8\x98alaru a de\xc8\x9binut func\xc8\x9bia de vicepre\xc8\x99edinte al Consiliului Executiv al r. Cimi\xc8\x99lia \xc8\x99i a fost subprefect al jude\xc8\x9bului L\xc4\x83pu\xc8\x99na. Particip\xc4\x83 la alegerile parlamentare din 1998 pe lista candida\xc8\x9bilor din partea Partidului For\xc8\x9belor Democrate. \xc3\x8entre anii 1999 \xc8\x99i 2001 ocup\xc4\x83 func\xc8\x9bia de subprefect al jude\xc8\x9bului L\xc4\x83pu\xc8\x99na._NEWLINE_\xc3\x8en anul 2008 ader\xc4\x83 la Partidul Liberal \xc8\x99i organizeaz\xc4\x83 la 28 decembrie 2009 Conferin\xc8\x9ba Organiza\xc8\x9biei Teritoriale din r. Cimi\xc8\x99lia. Este ales prin unanimitate de voturi pre\xc8\x99edinte al Filialei PL din Cimi\xc8\x99lia pe un mandat de 2 ani. Se implic\xc4\x83 activ \xc3\xaen campaniile electorale din 5 aprilie \xc8\x99i 29 iulie 2009, sporind considerabil num\xc4\x83rul de aleg\xc4\x83tori ai partidului \xc3\xaen raion._NEWLINE_\xc3\x8en rezultatul constituirii Alian\xc8\x9bei pentru Integrare European\xc4\x83 \xc8\x99i apari\xc8\x9bia premiselor pentru formarea noului guvern, Partidul Liberal \xc3\xael \xc3\xaenainteaz\xc4\x83 pe Gheorghe \xc8\x98alaru la func\xc8\x9bia de Ministru al Mediului.'